cyanic-selkie/wikianc huggingface dataset:
Φρανκ Λόιντ
Ο Φρανκ Λόιντ ήταν ο πρώτος Σκωτσέζος σκηνοθέτης που τιμήθηκε με Όσκαρ Σκηνοθεσίας, είναι επίσης ο μοναδικός που κατάφερε να λάβει τρεις υποψηφιότητες για το βραβείο την ίδια χρονιά. Οι ταινίες για τις οποίες βρέθηκε υποψήφιος ήταν η βωβή Η μη Εστεμμένη Βασίλισσα (The Divine Lady, 1929), η μερικώς ομιλούσα Ο Μοιραίος Χείμαρρος (Weary River, 1929) και η ομιλούσα Drag, κερδίζοντας στο τέλος για το Η μη Εστεμμένη Βασίλισσα. Βραβεύτηκε άλλη μια φορά με Όσκαρ Σκηνοθεσίας για την ταινία Καβαλκάντ κι έλαβε άλλη μια υποψηφιότητα για την επική περιπέτεια του 1935 Ναυτική Ανταρσία (Mutiny on the Bounty) που είναι ίσως η πιο αξιομνημόνευτη ταινία του.
Λιθάνθρακας
thumb|Λιθάνθρακας Ο λιθάνθρακας είναι ιζηματογενές πέτρωμα μαύρου χρώματος σκληρής υφής. Σχηματίζεται από την ενανθράκωση φυτικής ύλης μέσα στη Γη. Κύριο συστατικό του είναι ο άνθρακας, ο οποίος αποτελεί το 50% του βάρους και άνω του 70% του όγκου του πετρώματος. Είναι ορυκτό καύσιμο και χρησιμοποιείται κυρίως για την παραγωγή ηλεκτρικού ρεύματος, θερμικής ενέργειας και ατσαλιού. Με ξηρή απόσταξη του λιθάνθρακα παρασκευάζεται, επίσης, το φωταέριο, μίγμα καυσίμων αερίων, αμμωνίας και άλλων ενώσεων του άνθρακα, κυρίως κυκλικών.
Γαγάτης
Μια πολύ σκληρή παραλλαγή του λιθάνθρακα, που χρησιμοποιείται στην κατασκευή διακοσμητικών και άλλων αντικειμένων, είναι ο γαγάτης (πήρε το όνομά του από την αρχαία πόλη Γάγαι). Έχει ανώμαλη θραύση, υψηλή σκληρότητα αλλά μικρή πυκνότητα (1,35 gr/cm3) και επιδέχεται κατεργασία και λείανση. Κατασκευάζονται από γαγάτη χάνδρες και κομπολόγια, λαβές χαρτοκοπτών κτλ. Ανευρίσκεται στη Γερμανία, τις ΗΠΑ και την Ισπανία (πολύ καλής ποιότητας, λόγω του σχεδόν τελείως μαύρου χρώματός του). Στην Ελλάδα βρέθηκε στην περιοχή μεταξύ Καλαμπάκας - Γρεβενών.
Εξωτερικοί σύνδεσμοι
Κατηγορία:Ορυκτά καύσιμα Κατηγορία:Ιζηματογενή πετρώματα Κατηγορία:Σύμβολα της Δυτικής Βιρτζίνια
Σεΐχ Αμπέιντ Αμάνι Καρούμε
Ο Σεΐχ Αμπέιντ Αμάνι Καρούμε (Abeid Amani Karume, 4 Αυγούστου 1905 – 7 Απριλίου 1972) ήταν ο πρώτος πρόεδρος της Ζανζιβάρης. Απέκτησε τον τίτλο μετά την επιτυχία επανάστασης, της οποίας ηγήθηκε, για τον εκτοπισμό του τελευταίου Σουλτάνου της Ζανζιβάρης τον Ιανουάριο του 1964. Τρεις μήνες αργότερα ιδρύθηκε η Ηνωμένη Δημοκρατία της Τανγκανίκας και της Ζανζιβάρης που αργότερα μετονομάστηκε σε Τανζανία και ο Καρούμε έγινε αντιπρόεδρος με πρόεδρο τον Τζούλιους Νιερέρε της Τανγκανίκας. Ήταν ο πατέρας του επίσης προέδρου της Ζανζιβάρης, Αμάνι Αμπέιντ Καρούμε.
Πρώτα χρόνια
Λέγεται ότι γεννήθηκε στο χωριό Μβέρα το 1905. Είχε ελάχιστη εκπαίδευση και εργάστηκε σαν ναυτικός πριν ασχοληθεί με την πολιτική. Έφυγε από την Ζανζιβάρη μικρός και ταξίδεψε, μεταξύ άλλων και στο Λονδίνο, όπου με την συναναστροφή του με Αφρικανούς διανοούμενους όπως ο Καμούζου Μπάντα από το Μαλάουι, απέκτησε γνώσεις γεωπολιτικής και διεθνών σχέσεων. Κατάφερε να ελέγξει το Κόμμα Afro-Shirazi και τις σχέσεις του με το κόμμα TANU της Τανγκανίκας.
Επάνασταση
Στις 10 Δεκεμβρίου του 1963 το Ηνωμένο Βασίλειο, μετά την νίκη των κομμάτων ZNP/ZPPP στις εκλογές, παραχώρησε πλήρη ανεξαρτησία στην Ζανζιβάρη υπό το καθεστώς της συνταγματικής μοναρχίας με μονάρχη τον Σουλτάνο. Μετά τις πρώτες εκλογές αναδείχθηκε στην κυβέρνηση το Εθνικιστικό Κόμμα της Ζανζιβάρης, παρόλο που το Κόμμα Αφρο-Σιράζι (ASP) είχε κερδίσει με ελαφρά πλειοψηφία. Ο Καρούμε είχε την θέληση να ενεργήσει στο εκλογικό πλαίσιο της νέας κυβέρνησης και μάλιστα ειδοποίησε ένα βρεττανό αξιωματικό της αστυνομίας για την επαναστατική συνωμοσία που θα εκδηλωνόταν τον Ιανουάριο.
την νύχτα της επανάστασης, στις 12 Ιανουαρίου του 1964, ο Καρούμε ήταν στη Ζανζιβάρη ενώ την επόμενη μέρα μεταφέρθηκε για την ασφάλειά του στο Νταρ ες Σαλαάμ. Πρωταίτιος της ανταρσίας ήταν ο άγνωστος τότε ουγκαντανός Τζον Οκέλο. Η επανάσταση ήταν βίαιη και σύντομη αλλά τελικά οι επαναστάτες επικράτησαν. Χιλιάδες Ζανζιβαρινοί, κυρίως αραβικής καταγωγής, σκοτώθηκαν, ενώ οι απώλειες από την μεριά των επαναστατών ήταν σχετικά μικρές. Η Ζανζιβαρινή Επανάσταση σημάδεψε το τέλος της πεντακοσαετούς αραβικής κυριαρχίας στο νησί, κατά τη διάρκεια της οποίας το αραβικό δουλεμπόριο είχε προκαλέσει έντονη δυσαρέσκεια στην πλειοψηφία του αφρικανικού πληθυσμού.
Αγώνας για την εξουσία
Έχοντας κατακτήσει τον έλεγχο του νησιού, ο Οκέλλο προσκάλεσε τον Καρούμε πίσω για να αναλάβει Πρόεδρος. Αρκετοί ακόμα Ζανζιβαρινοί, που βρίσκονταν στο εξωτερικό, προσκλήθηκαν να επιστρέψουν, πιο σημαντικός ανάμεσά τους ο Μαρξιστής Αμπτουλραμάν Μοχάμαντ Μπαμπού ο οποίος τοποθετήθηκε και στο Επαναστατικό Συμβούλιο. Ο Τζον Οκέλλο κράτησε για τον εαυτό του τον τίτλο του Στρατάρχη, θέση με απροσδιόριστες εξουσίες. Στην συνέχεια ακολούθησε τρίμηνη εσωτερική διαμάχη για την εξουσία στο νησί.
Ο Καρούμε χρησιμοποίησε τα πολιτικά του χαρίσματα για να συμμαχήσει με τους ηγέτες των γειτονικών αφρικανικών κρατών ενάντια στον Οκέλλο, ενώ προσκάλεσε δυνάμεις τις τανγκανικανής αστυνομίας για την διατήρηση της δημόσιας τάξης. Μόλις ο Οκέλλο έφυγε για ταξίδι στο εξωτερικό, ο Καρούμε τον ανακήρυξε "εχθρό του Κράτους" κσι δεν του επιτράπηκε να επιστρέψει. Δεδομένης της παρουσίας τανγκανικανής αστυνομίας και της απουσίας του ηγέτη τους, οι οπαδοί και οι παρακρατικοί του Οκέλλο δεν αντιστάθηκαν.
Η δεύτερη σημαντική πολιτική κίνηση του Καρούμε ήταν η συμφωνία του με των ταγκανικανό πρόεδρο Γιούλιους Νιερέρε τον Απρίλιο του 1964 για την ένωση των χωρών τους. Η ένωση διασφάλιζε την απομάκρυνση της χώρας του από την σφαίρα επιρροής της Σοβιετικής Ένωσης και το κομμουνιστικό μπλοκ, αντίθετα με τις προθέσεις του Μπαμπού. Υπό αυτό το νέο επίπεδο νομιμοποίησης της κυβέρνησής του (και με την πλήρη στήριξη από την Τανγκανίκα) ο Καρούμε κατάφερε να περιθωριοποιήσει εντελώς τον Μπαμπού. Ο Μαρξιστής ηγέτης αναγκάστικε τελικά να διαφύγει στο εξωτερικό αφού κατηγορήθικε για την ηθική αυτουργία της δολοφονίας του Καρούμε το 1972.
Δολοφονία και κληρονομιά
Ο Καρούμε δολοφονήθηκε τον Απρίλιο του 1972 στην Πόλη της Ζανζιβάρης. Τέσσερις ένοπλοι τον πυροβόλησαν την ώρα που έπαιζε χαρτιά στα γραφεία του κόμματος Afro-Shirazi (ASP). Ακολούθησαν αντίποινα αντιφρονούντες του καθεστώτος του Καρούμε. Ο γιος του Καρούμε, Αμάνι Αμπέιντ Καρούμε, εκλέχθηκε πρόεδρος το 2000 και ξανά το 2005.
Εξωτερικοί σύνδεσμοι
Κατηγορία:Πρόεδροι της Ζανζιβάρης
Δασική πυρκαγιά στη Χίο 2012
Η δασική πυρκαγιά στη Χίο το 2012 ξέσπασε στο νότιο τμήμα της Χίου, λίγο μετά τις 2 π.μ., το Σάββατο 18 Αυγούστου 2012.
Η πυρκαγιά είχε δεκάδες μέτωπα και απείλησε μεγάλες εκτάσεις από το Λιθί μέχρι και τον Δαφνώνα. Μέχρι το απόγευμα της 20ής Αυγούστου εννέα χωριά είχαν εκκενωθεί καθώς η φωτιά συνέχιζε να μαίνεται ενώ είχαν καεί 16.000 στρέμματα δασικών και γεωργικών εκτάσεων.
Επίσημες εκθέσεις από τις 20 Αυγούστου πρόσθεσαν ότι είχαν καεί πολλά μαστιχόδεντρα στην περιοχή Μαστιχοχώρια. Η περιοχή αυτή είναι η μοναδική στον κόσμο πηγή μαστίχας, η οποία χρησιμοποιείται σε τρόφιμα, καλλυντικά και φάρμακα. Παράλληλα, οι μελισσοκόμοι της Χίου έχασαν 3.000 περίπου κυψέλες και λογω της καταστροφής μεγάλης έκτασης πευκοδάσους στην κεντρική Χίο δημιουργήθηκε πρόβλημα για το που θα τοποθετηθούν τα μελίσσια".
Περίπου 360 πυροσβέστες, στρατιώτες και εθελοντές προσπαθούσαν να ελέγξουν και να σβήσουν τις εστίες με τη χρήση πυροσβεστικών αεροπλάνων και ελικοπτέρων και 50 πυροσβεστικών οχημάτων. Η ελληνική κυβέρνηση ζήτησε τη βοήθεια αεροσκαφών από την Ιταλία και την Ισπανία για να βοηθήσει όχι μόνο στην περιοχή, αλλά και σε έξι ακόμη δασικές πυρκαγιές που μαίνονταν σε άλλες περιοχές της Ελλάδας στις 19 Αυγούστου και πέντε ακόμη στις 20 Αυγούστου.
Ήδη στις 18 Αυγούστου ο καπνός από τη φωτιά ήταν ορατός μέχρι την Κρήτη, 350 χιλιόμετρα νοτιότερα από τη Χίο.
Σύμφωνα με την περιβαλλοντική οργάνωση Παγκόσμιο Ταμείο για τη Φύση, "οι άμεσες επιπτώσεις της πυρκαγιάς στη χλωρίδα και την πανίδα της Χίου είναι σημαντικές. Ωστόσο, μακροπρόθεσμα η ανάκαμψή τους εξαρτάται από τη φυσική αναγέννηση στις καμένες περιοχές, τη διατήρηση των υφιστάμενων χρήσεων γης, την ορθή διαχείριση των ανθρωπίνων δραστηριοτήτων, καθώς και τις δράσεις αποκατάστασης".
Παραπομπές
Κατηγορία:Χίος Κατηγορία:Πυρκαγιές στην Ελλάδα
Μινκόβσκι (κρατήρας)
Ο Μινκόβσκι (Minkowski) είναι κρατήρας διαμέτρου 113 χλμ. ο οποίος βρίσκεται στην αθέατη από τη Γη πλευρά της Σελήνης. Βρίσκεται βόρεια-βορειοανατολικά του παρομοίων διαστάσεων κρατήρα Λεμαίτρ. Στα βορειοδυτικά του Μινκόβσκι είναι ο κρατήρας Μπαλντέ και στα νοτιοανατολικά ο Φιζώ.
Το εξωτερικό χείλος του Μινκόβσκι έχει υποστεί σοβαρή διάβρωση και σήμερα δεν πρόκειται παρά για μια ακανόνιστη ράχη κυκλικού σχήματος. Υπάρχουν πολυάριθμοι κρατήρες επί του χείλους, εκ των οποίων τα δύο ζεύγη στην ανατολική πλευρά είναι ίσως τα πλέον αξιόλογα παραδείγματα. Ο πυθμένας είναι σχετικά επίπεδος, με μία σκουρόχρωμη ζώνη στο βορειοανατολικό τεταρτημόριο -χαρακτηριστικό που υποδηλώνει εκροή λάβας στην επιφάνεια. Περίπου στο κέντρο του Μινκόβσκι υπάρχει ένας κρατήρας με σχήμα που ομοιάζει με μπωλ.
Βιβλιογραφία
Κατηγορία:Κρατήρες Σελήνης
Κυβέρνηση Κωνσταντίνου Γ. Καραμανλή 1977
Η (7η και τελευταία) Κυβέρνηση του Κωνσταντίνου Καραμανλή 1977 (Νοέμβριος 1977 - Μάιος 1980) σχηματίστηκε μετά τη νίκη του κόμματος της Νέας Δημοκρατίας στις πρόωρες εκλογές της 20ης Νοεμβρίου 1977.
Εξαγγέλοντας στην Βουλή τις προγραμματικές δηλώσεις της κυβέρνησής του, ο Πρωθυπουργός δίνει ιδιαίτερη βαρύτητα στα θέματα της οικονομίας, της ένταξης της χώρας στην ΕΟΚ, και στην εξωτερική πολιτική.
Η κινητικότητα και οι συνεχιζόμενες προσπάθειες της ελληνικής κυβέρνησης για την ένταξη της χώρας στην ΕΟΚ, θα τελεσφορήσουν στις 28 Μαΐου 1979 με την υπογραφή της συνθήκης προσχώρησης στην Ευρωπαϊκή Ένωση. Η τελετή της υπογραφής λαμβάνει χώρα στο Ζάππειο Μέγαρο, και παρακολουθείται από όλους τους αντιπροσώπους (Πρωθυπουργοί ή Υπουργοί Εξωτερικών) των κρατών - μελών της τότε Ευρωπαϊκής Κοινότητας.
Η συνθήκη επικυρώνεται από το Ελληνικό Κοινοβούλιο στις 28 Ιουνίου 1979 με ψήφους 193 υπέρ (Νέα Δημοκρατία,Ε.ΔΗ.Κ., Εθνική Παράταξις, Συμμαχία Προοδευτικών και Αριστερών Δυνάμεων) 3 αποχές (οι βουλευτές της Ε.ΔΗ.Κ., Ι. Ζίγδης, Ν. Βενιζέλος, Κ. Μπαντουβάς δήλωσαν «παρών») και 104 απουσίες (ΠΑ.ΣΟ.Κ. - Κ.Κ.Ε.)
Τον Μάιο του 1980 ο Κ. Καραμανλής αποφασίζει να εγκαταλείψει την Πρωθυπουργία και την αρχηγία του κόμματος της Νέας Δημοκρατίας προκειμένου να αναλάβει την Προεδρία της Ελληνικής Δημοκρατίας. Τελικά, το καταφέρνει με την τρίτη ψηφοφορία, αυτήν της 5ης Μαΐου όταν και εκλέγεται Πρόεδρος με 183 ψήφους.
Παραπομπές
1977 1977 Κατηγορία:1977 Κατηγορία:1978 Κατηγορία:1979 Κατηγορία:1980
Μοχάμεντ Ουλντ Μπιλάλ
Ο Μοχάμεντ Ουλντ Μπιλάλ (Mohamed Ould Bilal, محمد ولد بلال   ; γεννημένος το 1963, στην πόλη Ροσσό), είναι πολιτικός της Μαυριτανίας που υπηρετεί ως ο 16ος και σημερινός πρωθυπουργός της Μαυριτανίας από τις 6 Αυγούστου 2020. Ο Μπιλάλ διορίστηκε από τον πρόεδρο της Μαυριτανίας Μοχάμετ Ουλντ Γκαζουανί και αντικατέστησε τον Ισμαήλ Ουλντ Σεΐχ Σιντίγια, ο οποίος παραιτήθηκε με ολόκληρη την κυβέρνησή του λόγω έρευνας σχετικής με φερόμενη διαφθορά υψηλού επιπέδου. Πριν διοριστεί στο πρωθυπουργικό αξίωμα υπηρέτησε ως πολιτικός σύμβουλος και επικεφαλής πολλών κρατικών υπηρεσιών.
Παραπομπές
Μπιλαλ Μπιλαλ
Χέρτχεν τοτ Σιντ Γιανς
Ο Χέρτχεν τοτ Σιντ Γιανς (ολλανδικά: Geertgen tot Sint Jans, περ. 1465 - περ. 1495), γνωστός και ως Χέρτχεν φαν Χάαρλεμ, ήταν Ολλανδός ζωγράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.
Βιογραφικά στοιχεία
Αρχικά πιστευόταν ότι γεννήθηκε στο Χάαρλεμ, ωστόσο σύμφωνα με πρόσφατα στοιχεία ιδιαίτερη πατρίδα του ήταν το Λέιντεν, το οποίο τότε ανήκε στο τμήμα της Ολλανδίας που ήλεγχαν οι άρχοντες της Βουργουνδίας. Ελάχιστα πράγματα είναι γνωστά για τη ζωή του.
Καλλιτέχνης με ύφος ποιητικό και εκλεπτυσμένο, ήρθε, ήδη από τα νεανικά του χρόνια, σε επαφή με τους καλλιτεχνικούς κύκλους της Μπρυζ και της Γάνδης. Υπήρξε μαθητής του Άλμπερτ φαν Αουβάτερ, ενός από τους θεμελιωτές της τέχνης των Κάτω Χωρών. Δούλεψε κυρίως στο Χάαρλεμ, όπου ο θάνατος τον βρήκε σε ηλικία 28 ετών. Κηδεύτηκε στο Μοναστήρι του Αγίου Ιωάννη στην ίδια πόλη βάσει του Liber memoriarum που διατηρούνταν εκεί. Βάσει τον ομοιοτήτων στο στυλ τους ένα corpus δεκαπέντε έργων έχει αποδοθεί στον καλλιτέχνη.
Ο Χέρτχεν, θεμελιωτής της λεγόμενης Σχολής του Χάαρλεμ, δείχνει να γνωρίζει πολύ καλά τη φλαμανδική ζωγραφική. Τα έργα του μοιάζουν να ακολουθούν την οπωσδήποτε πιο σύνθετη τεχνοτροπία του Φαν ντερ Χους, και λιγότερο εκείνη των φαν Άικ και φαν ντερ Βάιντεν. Ξεχωρίζουν για την αμεσότητα και την απλότητα που τα διακρίνει, ενώ οι μορφές φέρουν παιδικά χαρακτηριστικά. Ορισμένα στοιχεία των έργων αυτών - ιδιαίτερα οι λεπτές, κουκλίστικες μορφές με τα λεία, σε σχήμα αυγού κεφάλια (ίσως ώστε να μοιάζουν με ξυλόγλυπτα) - είναι ιδιαίτερα χαρακτηριστικά.
Πολλά από τα μικρότερα σε μέγεθος έργα του, τα οποία κατά πάσα πιθανότητα φιλοτέχνησε για προσωπική χρήση από τα μέλη του τάγματος, εξερευνούν το εύρος των ανθρώπινων συναισθημάτων. Ένας διάσημος πίνακας μικρότερων διαστάσεων, ο οποίος απεικονίζει τον Ιωάννη το Βαπτιστή (Βερολίνο, Πινακοθήκη), είναι αξιοσημείωτος στην ιστορία της ολλανδικής ζωγραφικής, αποτελώντας σπουδή στην τοπιογραφία.
Η «Νυχτερινή Θεία Γέννηση» (περ. 1490, Εθνική Πινακοθήκη, Λονδίνο) αποτελεί έναν από τους ποιητικότερους πίνακες της περιόδου, με την ιδιαιτερότητα πως το φως αποτελεί και το χαρακτηριστικό που οργανώνει τη σκηνή στο χώρο, κάτι σπανιότατο την εποχή εκείνη. Το ίδιο το προσωνύμιο του καλλιτέχνη (Γεράρδος του θανάτου του Αγίου Ιωάννη) προέρχεται από ένα πολύπτυχο που ζωγράφισε στο Χάαρλεμ για το τάγμα των Ιπποτών του Αγίου Ιωάννη, γύρω στο 1485, έργο το οποίο τον έκανε αμέσως διάσημο και από το οποίο σώζεται μόνο ένα τμήμα, στο Μουσείο Ιστορίας της Τέχνης της Βιέννης.
Το έργο του είναι αξιοσημείωτο για την αρμονική μίξη των στοιχείων που συνθέτουν το τοπίο. Η τρυφερή μελαγχολία που διαπνέει τους πίνακες του Χέρτχεν, η αθώα γοητεία που ασκούν οι μορφές του και η ευαισθησία του προς το φως αποτελούν τις αρετές που τον καθιστούν έναν από τους πιο ακαταμάχητα ελκυστικούς καλλιτέχνες της Σχολής των Κάτω Χωρών.
Παραπομπές
Κατηγορία:Ολλανδοί ζωγράφοι Κατηγορία:Ζωγράφοι της Αναγέννησης
Agatha: Coven of Chaos
Το Agatha: Coven of Chaos είναι επερχόμενη Αμερικανική τηλεοπτική σειρά που δημιουργήθηκε από την Τζακ Σέιφερ για την συνδρομητική υπηρεσία Disney+, βασισμένη στην χαρακτήρα των Marvel Comics Άγκαθα Χάρκνες. Είναι προορισμένο να είναι μέρος του Κινηματογραφικού Σύμπαντος της Marvel (MCU) σε παραγωγή από την Marvel Studios, αποτελώντας μια συνοχή με τις ταινίες του franchise, και είναι spin-off της σειράς WandaVision (2021). Η Σέιφερ έχει τον ρόλο της βασικής σεναριογράφου και της βασικής σκηνοθέτριας. Η σειρά επίσης παράχθηκε από την 20th Television.
Η Κάθριν Χαν επαναλαμβάνει τον ρόλο της ως Άγκαθα Χάρκνες από το WandaVision, η οποία πρωταγωνιστεί με τις Ντέμπρα Τζο Ραπ και Πάτι Λουπόν. Η ανάπτυξη της σειράς είχε ξεκινήσει μέχρι τον Οκτώβριο του 2021, με τις Σέιφερ και Χαν να επιστρέφουν από το WandaVision, και ανακοινώθηκε επίσημα τον επόμενο μήνα ως Agatha: House of Harkness. Ο τίτλος της σειράς άλλαξε ως Agatha: Coven of Chaos τον Ιούλιο του 2022 με τις Σέιφερ, Γκράντια Μοντέιρο, και Ρέιτσελ Γκόλντμπεργκ να επιλέγονται ως σκηνοθέτριες στις αρχές του 2023. Τα γυρίσματα ξεκίνησαν τον Ιανουάριο του 2023 στα Trilith Studios στην Ατλάντα, και ολοκληρώθηκαν τον Μάιο.
Το Agatha: Coven of Chaos είναι προγραμματισμένο να κάνει πρεμιέρα στο Disney+ το 2024 και θα αποτελείται από εννιά επεισόδια. Θα είναι μέρος της Φάσης Πέντε του MCU.
Εξωτερικοί σύνδεσμοι
Κατηγορία:Τηλεοπτικές σειρές του Disney+ Κατηγορία:Τηλεοπτικές σειρές της Πέμπτης Φάσης του Κινηματογραφικού Σύμπαντος της Marvel Κατηγορία:Τηλεοπτικές σειρές του Fox Κατηγορία:Τηλεοπτικές σειρές της Marvel Studios Κατηγορία:Επερχόμενες τηλεοπτικές σειρές Κατηγορία:WandaVision Κατηγορία:Έργα της Τζακ Σέιφερ
Μοίρα (ναυτική)
Ναυτική μοίρα ονομάζεται ομάδα πολεμικών πλοίων της αυτής κατηγορίας που συμπλέουν σε στολοδρομία. Το αντίστοιχο στην αγγλική γλώσσα «Ντιβίζιον» ή «Squadron».
Γενικά
Συνήθως κάθε ναυτική μοίρα αποτελείται από 4 πλοία και κατά το μάλλον δυνατόν του αυτού τύπου πλοίων που διοικείται από ανώτερο ή ανώτατο αξιωματικό Πλοίαρχο ή αρχιπλοίαρχο, ή Υποναύαρχο, που επιβαίνει της μοιραρχίδας, του πλοίου έδρας του ναυτικού μοιράρχου και επί του κυρίου ιστού του οποίου φέρεται το ειδικό διακριτικό σήμα.
Δύο ή περισσότερες μοίρες συγκροτούν στόλο, ενώ κάθε μοίρα υποδιαιρείται σε δύο «υπομοίρες».
Διάκριση
Παλαιότερα οι ναυτικές μοίρες διακρίνονται σε τρεις βασικές κατηγορίες τις:
Πολλές φορές η λέξη Μοίρα χρησιμοποιήθηκε και χρησιμοποιείται εσφαλμένα αντί των όρων στόλος ή «ομάδα» ή «δύναμη» οι οποίες όμως υποδηλώνουν συγκρότηση πλοίων πολλών κατηγοριών που τελούν υπό διοίκηση ενός αρχηγού συγκεκριμένης αποστολής. Τέτοια λανθασμένη χρήση ήταν η παλαιότερη έκφραση "μοίρα γυμνασίων".
Σύγχρονοι όροι
Σήμερα στο Ελληνικό Πολεμικό Ναυτικό χρησιμοποιείται ευρύτατα και ο όρος "στολίσκος" για σκάφη της αυτής κατηγορίας π.χ. Πυραυλακάτων, τορπιλακάτων, ναρκαλιευτικών κλπ. ή Διοίκηση Μοίρας π.χ. Αντιτορπιλικών, (ΔΜΑ/1, ΔΜΑ/2, ΔΜΑ/3 κλπ), ή των ταχυπλόων σκαφών π.χ. Σ(τολίσκος) ΤΑ(χυπλόων) Σ(καφών) ΣΤΑΣ/1, ΣΤΑΣ/2 κλπ.
Κατηγορία:Πολεμικό ναυτικό Κατηγορία:Ναυτική τακτική
Φεστιβάλ Κινηματογράφου Σάντανς
right|250px|thumb|Κινηματογράφος του Φεστιβάλ Το Φεστιβάλ Κινηματογράφου Σάντανς (Sundance Film Festival) είναι Αμερικανικό φεστιβάλ κινηματογράφου που λαμβάνει χώρα ετησίως στη Γιούτα. Είναι το μεγαλύτερο ανεξάρτητο φεστιβάλ κινηματογράφου στις Ηνωμένες Πολιτείες. Διεξάγεται κάθε Ιανουάριου στις πόλεις Παρκ Σίτι, Σολτ Λέικ Σίτι και Όγκντεν και στο χιονοδρομικό κέντρο Σάντανς. Στο Φεστιβάλ προβάλλονται νέες ταινίες από ανεξάρτητους παραγωγούς από την Αμερική αλλά και από όλον τον κόσμο. Ακόμη, βραβεύονται οι καλύτερες Αμερικανικές και Διεθνείς δραματικές ταινίες και ντοκιμαντέρ, μεγάλου και μικρού μήκους.
Εξωτερικοί σύνδεσμοι
Κατηγορία:Φεστιβάλ κινηματογράφου Κατηγορία:Κινηματογράφος στις Ηνωμένες Πολιτείες
Θρησκεία στην Κίνα
Η κυβέρνηση της Κίνας υποστηρίζει επίσημα τον κρατικό αθεϊσμό, αν και ο κινεζικός πολιτισμός φιλοξενεί μια ποικιλία από θρησκευτικές-φιλοσοφικές παραδόσεις. Ο Κομφουκιανισμός και ο Ταοϊσμός, όπου αργότερα έλαβε μέρος και ο Βουδισμός, αποτελούν τις «τρεις διδασκαλίες» που έχουν διαμορφώσει τον κινεζικό πολιτισμό. Οι αυτοκράτορες της Κίνας διεκδίκησαν την Εντολή του Ουρανού και συμμετείχαν σε κινεζικές θρησκευτικές πρακτικές. Στις αρχές του 20ου αιώνα, αξιωματούχοι και διανοούμενοι χαρακτήρησαν όλες τις θρησκείες ως "προληπτικές" και από το 1949, η Κίνα διοικείται από το Κομμουνιστικό Κόμμα της Κίνας, έναν θεσμό που απαγορεύει στα μέλη του κόμματος να ασκούν θρησκεία ενώ βρίσκονται στο αξίωμα. Στο αποκορύφωμα μιας σειράς αθεϊστικών και αντι-θρησκευτικών εκστρατειών που είχαν ξεκινήσει από τα τέλη του 19ου αιώνα, η Πολιτιστική Επανάσταση ενάντια σε παλιές συνήθειες, ιδέες, έθιμα και πολιτισμούς, διαρκώντας 1966 έως το 1976, τα κατέστρεψε ή τους ανάγκασε να τα ασκούν κρυφά. Στους ηγέτες και στις θρησκευτικές οργανώσεις δόθηκε μεγαλύτερη αυτονομία. Η κυβέρνηση αναγνωρίζει επίσημα πέντε θρησκείες: Βουδισμό, Ταοϊσμό, Καθολικισμό, Προτεσταντισμό και Ισλάμ (αν και η κινεζική Καθολική Εκκλησία είναι ανεξάρτητη από την Καθολική Εκκλησία στη Ρώμη). Στις αρχές του 21ου αιώνα υπήρξε αυξανόμενη επίσημη αναγνώριση του Κομφουκιανισμού και της κινεζικής λαϊκής θρησκείας ως μέρος της πολιτιστικής κληρονομιάς της Κίνας. Το Ισλάμ ασκείται στην κινεζική κοινωνία εδώ και 1.400 χρόνια. Επί του παρόντος, οι μουσουλμάνοι είναι μια μειονότητα στην Κίνα, που αντιπροσωπεύει μεταξύ 0,45% και 1,8% του συνολικού πληθυσμού σύμφωνα με τις τελευταίες εκτιμήσεις. Αν και οι μουσουλμάνοι Χούι είναι η πιο πολυάριθμη ομάδα, η μεγαλύτερη συγκέντρωση μουσουλμάνων είναι στο Σιντσιάνγκ, με σημαντικό πληθυσμό Ουιγούρων. Η Κίνα θεωρείται επίσης συχνά το σπίτι του ανθρωπισμού και του κοσμικισμού, οι οποίοι ξεκινούν την εποχή του Κομφούκιου.
Επειδή πολλοί Κινέζοι Χαν δεν θεωρούν τις πνευματικές τους πεποιθήσεις και πρακτικές ως «θρησκεία» και δεν πιστεύουν ότι πρέπει να ασκούν μία συγκεκριμένη από αυτές αποκλειστικά, είναι δύσκολο να συγκεντρωθούν σαφείς και αξιόπιστες στατιστικές. Σύμφωνα με την επιστημονική άποψη, «η πλειοψηφία του πληθυσμού της Κίνας, 1,4 δισεκατομμύρια άνθρωποι» συμμετέχει στην κινεζική κοσμολογική θρησκεία, τα τελετουργικά και τα φεστιβάλ του σεληνιακού ημερολογίου, χωρίς να ανήκει σε καμία θεσμική διδασκαλία. Οι εθνικές έρευνες που διεξήχθησαν στις αρχές του 21ου αιώνα εκτιμούσαν ότι περίπου το 80% του πληθυσμού της Κίνας, που είναι περισσότεροι από ένα δισεκατομμύριο άνθρωποι, ακολουθούν κάποιο είδος Κινεζικής λαϊκής θρησκείας. Το 10–16% είναι Βουδιστές, το 10% είναι ταοϊστές, το 2,53% είναι Χριστιανοί και 0,4% είναι Μουσουλμάνοι. Ο λαϊκός κινεζικός σωτηρισμός ακολουθείται από το 2-3% έως το 13% του πληθυσμού, ενώ πολλοί στην τάξη των διανοουμένων προσχωρούν στον Κομφουκιανισμό ως θρησκευτική ταυτότητα. Επιπλέον, οι ομάδες εθνοτικών μειονοτήτων ασκούν διακριτικές θρησκείες, συμπεριλαμβανομένου του Θιβετιανού Βουδισμού, και του Ισλάμ μεταξύ των λαών Χούι και Ουιγούρ.
Παραπομπές
Κατηγορία:Πολιτισμός της Κίνας Κινα
Η Χιονάτη και οι Επτά Νάνοι (ταινία, 1937)
Η Χιονάτη και οι Επτά Νάνοι (πρωτότυπος τίτλος:Snow White and the Seven Dwarfs) είναι μια αμερικανική ταινία φαντασίας - μιούζικαλ κινουμένων σχεδίων του 1937. Η παραγωγή έγινε από την Walt Disney Productions, ενώ η διανομή από την RKO Pictures. Βασίζεται στο ομότιτλο Γερμανικό παραμύθι των Αδελφών Γκριμ και αποτελεί την πρώτη ταινία κινουμένων σχεδίων μεγάλου μήκους της Disney. Ο επικεφαλής σκηνοθέτης ήταν ο Ντέιβιντ Χαντ, ενώ οι Ουίλιαμ Κοτρέλ, Ουίλφρεντ Τζάκσον, Λάρι Μόρεϊ, Περς Πιρς και Μπεν Σάρπστιν σκηνοθέτησαν τις μεμονωμένες σκηνές της ταινίας.
Η ταινία έκανε πρεμιέρα στο θέατρο Carthay Circle στις 21 Δεκεμβρίου 1937, ακολουθούμενη από ευρεία κυκλοφορία στις 4 Φεβρουαρίου 1938. Απετέλεσε κριτική και εμπορική επιτυχία με έσοδα $8 εκατομμυρίων κατά την αρχική της κυκλοφορία, κάτι που σύντομα την έκανε την ταινία με τα περισσότερα έσοδα για εκείνη την περίοδο. Η δημοτικότητα της ταινίας οδήγησε στο να επανακυκλοφορήσει στις αίθουσες αρκετές φορές μέχρι την κυκλοφορία της σε home video τη δεκαετία του 1990. Προσαρμοσμένη για τον πληθωρισμό, είναι μία από τις δέκα καλύτερες ταινίες στο box office της Βόρειας Αμερικής.
Στην 11η Απονομή των Βραβείων Όσκαρ, ο Ουώλτ Ντίσνεϋ βραβεύτηκε με Τιμητικό Βραβείο Όσκαρ και η ταινία ήταν υποψήφια στην κατηγορία Καλύτερης Μουσικής την προηγούμενη χρονιά. Το 1989, η Βιβλιοθήκη του Κογκρέσου των Ηνωμένων Πολιτειών θεώρησε την ταινία «πολιτιστικά, ιστορικά ή αισθητικά σημαντική» και την επέλεξε για τη διατήρησή της στο Εθνικό Μητρώο Κινηματογράφου. Βρίσκεται επίσης στη λίστα με τις 100 καλύτερες Αμερικανικές ταινίες του Αμερικανικού Ινστιτούτου Κινηματογράφου, το οποίο επίσης ονόμασε την ταινία ως μία από τις 10 καλύτερες Αμερικανικές ταινίες κινουμένων σχεδίων όλων των εποχών το 2008. Η ανάληψη παραμυθιών από την Disney είχε σημαντικό πολιτιστικό αντίκτυπο και έφερε ως αποτέλεσμα τη δημιουργία δημοφιλών θεματικών πάρκων, βιντεοπαιχνιδιών και μιούζικαλ στο Μπρόντγουεϊ.
Πλοκή
Η Χιονάτη είναι μια μοναχική πριγκίπισσα που ζει με τη μητριά της, μια ματαιόδοξη και κακιά Βασίλισσα. Η Βασίλισσα φοβάται ότι η ομορφιά της Χιονάτης θα ξεπεράσει τη δική της, για αυτό αναγκάζει τη Χιονάτη να δουλεύει ως λαντζέρισσα και ρωτάει κάθε μέρα τον Καθρέφτη της «Καθρέφτη, καθρεφτάκι μου, ποια είναι η πιο όμορφη απ' όλες;». Για χρόνια ο καθρέφτης απαντούσε πάντα ότι η Βασίλισσα είναι η ομορφότερη, προκαλώντας την ικανοποίησή της.
Μια μέρα, ο Καθρέφτης ενημερώνει τη Βασίλισσα ότι η Χιονάτη είναι πλέον «η ομορφότερη». Η Βασίλισσα από τη ζήλια της, διατάζει στον Κυνηγό της να πάει τη Χιονάτη στο δάσος και να τη σκοτώσει. Επιπλέον, απαιτεί να της φέρει την καρδιά της σε ένα κουτί, ως απόδειξη ότι εκτέλεσε τη διαταγή της. Ωστόσο, ο Κυνηγός δεν μπορεί να σκοτώσει τη Χιονάτη. Με δάκρυα στα μάτια την παρακαλεί να τον συγχωρέσει, αποκαλύπτοντας ότι η Βασίλισσα θέλει να τη σκοτώσει και την προτρέπει να το σκάσει μακριά στο δάσος, χωρίς να κοιτάξει πίσω. Χαμένη και τρομαγμένη, η Χιονάτη γίνεται φίλη με ζώα του δάσους, που την οδηγούν σε ένα μικρό σπίτι στο ξέφωτο του δάσους. Βρίσκοντας επτά μικρές καρέκλες, η Χιονάτη υποθέτει ότι το βρώμικο σπίτι ανήκει σε εφτά ορφανά.
Στην πραγματικότητα, ανήκει σε επτά ενήλικες νάνους - Σοφός, Γκρινιάρης, Χαρούμενος, Υπναράς, Ντροπαλός, Συναχωμένος και Χαζούλης - οι οποίοι εργάζονται σε ένα κοντινό ορυχείο. Επιστρέφοντας στο σπίτι, μένουν έκπληκτοι, επειδή βρίσκουν το σπίτι τους καθαρό και υποψιάζονται ότι ένας εισβολέας έχει εισβάλει στο σπίτι τους. Βρίσκουν τη Χιονάτη στον επάνω όροφο να κοιμάται σε τρία από τα κρεβάτια τους. Η Χιονάτη ξυπνά και βλέπει τους νάνους δίπλα από το κρεβάτι της και συστήνεται. Όλοι οι νάνοι την υποδέχονται στο σπίτι τους, αφού μαθαίνουν ότι μπορεί να μαγειρεύει και να καθαρίζει για αυτούς. Η Χιονάτη φροντίζει το σπίτι για τους νάνους, ενώ εκείνοι δουλεύουν στο ορυχείο, ψάχνοντας για πολύτιμους λίθους κατά τη διάρκεια της ημέρας, και το βράδυ όλοι τραγουδούν, παίζουν μουσική και χορεύουν.
Ελληνική μεταγλώττιση
Η ελληνική μεταγλώττιση έγινε το 1974.
Παραγωγή
Πριν τη Χιονάτη και οι Επτά Νάνοι, τα στούντιο ασχολούνταν κατά κύριο λόγω με την παραγωγή ταινιών κινουμένων σχεδίων μικρού μήκους, με θέματα των σειρών Μίκυ Μάους και Silly Symphonies. Ο Ντίσνεϋ ευελπιστούσε να επεκτείνει το κύρος των στούντιο και τα έσοδα, με το να ξεκινήσει να φτιάχνει ταινίες μεγάλου μήκους, και εκτίμησε ότι Η Χιονάτη και οι Επτά Νάνοι θα μπορούσε να υλοποιηθεί με προϋπολογισμό $250.000, κάτι που αντιστοιχούσε στο δεκαπλάσιο προϋπολογισμό για ένα επεισόδιο της σειράς Silly Symphonies.
Η Χιονάτη και οι Επτά Νάνοι θα ήταν η πρώτη ταινία μεγάλου μήκους που θα γινόταν με τον παραδοσιακό τρόπο εικονογράφησης με κελιά στην ιστορία, και ως τέτοια, ο Ουώλτ Ντίσνεϋ, έπρεπε να αγωνιστεί για να καταφέρει να τη φέρει εις πέρας. Ο αδελφός του και συνεταίρος του, Ρόι Ο. Ντίσνεϋ, αλλά και η σύζυγός του Λίλιαν, προσπάθησαν να τον μεταπείσουν, ενώ η κινηματογραφική βιομηχανία του Χόλιγουντ αναφερόταν εσκεμμένα στην ταινία ως «η τρέλα του Ντίσνεϋ», καθώς η ταινία βρισκόταν ακόμα στο στάδιο της παραγωγής. Αναγκάστηκε, λοιπόν, να βάλει το σπίτι του υποθήκη, ώστε να μπορέσει να τελειώσει την παραγωγή της ταινίας, η οποία στοίχισε τελικά $1,488,422.74, ένα τεράστιο ποσό για ταινία μεγάλου μήκους το 1937.
Ανάπτυξη ιστορίας
Στις 9 Αυγούστου 1934, 21 σελίδες σημειώσεων με τον τίτλο «Χιονάτη εισηγήσεις», συντάχθηκαν από τον Ρίτσαρντ Κρίντον, υποδηλώνοντας τους κύριους χαρακτήρες, όπως επίσης και καταστάσεις και αστεία για την ιστορία. Όπως ο Ντίσνεϋ είχε δηλώσει στο ξεκίνημα αυτού του πρότζεκτ, το βασικό θέαμα της ιστορίας για εκείνον ήταν οι Επτά Νάνοι και οι πιθανότητές τους για «αστεία» και «να τα κάνουν σαλάτα». Οι τρεις συναντήσεις για την ιστορία έγιναν τον Οκτώβριο και παρόντες ήταν οι Ντίσνεϋ, Κρίντον, Λάρι Μόρεϊ, Άλμπερτ Χάρτερ, Τεντ Σιρς και Πίντο Κόλβιγκ, οι οποίοι λάτρευαν τέτοια θέματα. Σε αυτό το σημείο, ο Ντίσνεϋ ένιωσε ότι η ιστορία έπρεπε να ξεκινήσει με την ανακάλυψη του σπιτιού των νάνων από τη Χιονάτη. Ο Ουώλτ Ντίσνεϋ εισηγήθηκε από την αρχή ότι κάθε ένας από τους νάνους, των οποίων τα ονόματα και η προσωπικότητα δεν δηλώνεται στο αυθεντικό παραμύθι, θα μπορούσαν να είχαν ανεξάρτητες προσωπικότητες. Τα ονόματα των νάνων επιλέχθηκαν από μια δεξαμενή πενήντα περίπου ονομάτων, συμπεριλαμβανομένων και των Νευρικός, Καθαρός, Ζαλισμένος, Σημαδεμένος, Ασθματικός, Φαλακρός, Φλύαρος, Κομψός, Περιφρονητικός, Γρήγορος, Τεμπέλης, Φουσκωμένος, Μεγαλομανής, Κοντόχοντρος, Μικρός και Θορυβώδης. Οι τελικοί εφτά διαλέχτηκαν με τη μέθοδο του αποκλεισμού. Ο αρχηγός των νάνων έπρεπε να είναι πομπώδης, αυτάρεσκος και ενθουσιώδης και ονομάστηκε Σοφός καθώς οι υπόλοιποι πήραν τα ονόματά τους από τα διακριτά χαρακτηριστικά γνωρίσματά τους. Στο τέλος των συναντήσεων του Οκτωβρίου, ωστόσο, μόνο οι Σοφός, Γκρινιάρης, Ντροπαλός, Υπναράς και Χαρούμενος από τους τελικούς επτά είχαν ονομαστεί. Σε αυτό το σημείο οι Συναχωμένος και Χαζούλης είχαν αντικατασταθεί από τον Νευρικό και έναν έβδομο ανώνυμο νάνο.
Μαζί με την εστίαση στα χαρακτηριστικά και τις κωμικές δυνατότητες των νάνων, το σχεδιάγραμμα της ιστορίας του Κρίντον που είχε γραφτεί κατά τις συναντήσεις του Οκτωβρίου, περιελάμβανε μια συνεχής ροή αστείων, καθώς και την προσπάθεια της Βασίλισσας να σκοτώσει τη Χιονάτη, με μια δηλητηριασμένη κτένα, ένα στοιχείο που είχε παρθεί από την αυθεντική ιστορία των αδελφών Γκριμ. Αφού θα έπειθε τη Χιονάτη να χρησιμοποιήσει την κτένα, η μεταμορφωμένη Βασίλισσα θα το έσκαγε αλλά οι νάνοι θα έφταναν έγκαιρα για να αφαιρέσουν την κτένα από τα μαλλιά της Χιονάτης. Μετά την αποτυχία της προσπάθειάς της με την κτένα, η Βασίλισσα θα αιχμαλώτιζε τον Πρίγκιπα στο μπουντρούμι του κάστρου της, όπου θα ερχόταν (σκίτσα δείχνουν αυτό το γεγονός απεικονίζοντας και τη Βασίλισσα αλλά και τη Μάγισσα) και με μαγεία θα ζωντάνευε τους σκελετούς του μπουντρουμιού, κάνοντάς τους να χορεύουν για εκείνον και προσδιορίζοντας έναν από τους σκελετούς ως «Πρίγκιπα Όσβαλντ», ένα παράδειγμα της πιο χιουμοριστικής ατμόσφαιρας της αρχικής προσέγγισης στην ιστορία. Στις σημειώσεις είναι γραμμένο ότι η Βασίλισσα έχει τη δύναμη της μαγείας μόνο μέσα στο κάστρο της. Με τον Πρίγκιπα να αρνείται να την παντρευτεί, η Βασίλισσα τον αφήνει να πεθάνει (ένα σκίτσο δείχνει τον Πρίγκιπα παγιδευμένο σε έναν υπόγειο θάλαμο ο οποίος γεμίζει νερό) καθώς εκείνη φτάνει στο σπίτι των νάνων με το δηλητηριασμένο μήλο. Τα ζώα του δάσους θα βοηθούσαν τον Πρίγκιπα να δραπετεύσει και να βρει το άλογό του. Ο Πρίγκιπας θα έφτανε στο σπίτι για να σώσει τη Χιονάτη αλλά πήρε τον λάθος δρόμο (παρά τις προειδοποιήσεις των ζώων και του αλόγου του, τα οποία όμως, σε αντίθεση με τη Χιονάτη, δεν μπορεί να καταλάβει). Έτσι λοιπόν, δεν θα έφτανε έγκαιρα για να σώσει τη Χιονάτη από τη Βασίλισσα, αλλά θα μπορούσε να τη σώσει με το πρώτο φιλί της αληθινής αγάπης. Αυτή η πλοκή δεν χρησιμοποιήθηκε στην τελική ταινία, αν και πολλά σκίτσα από τις σκηνές στο μπουντρούμι είχαν γίνει ήδη από τον Φέρντιναντ Χόβαρθ.
Άλλα παραδείγματα της πιο κωμικής φύσης της ιστορίας σε αυτό το σημείο περιελάμβαναν εισηγήσεις για μια «χοντρή, τρελή, καρτουνίστικη, αυτάρεσκη» Βασίλισσα. Ο Πρίγκιπας ήταν επίσης περισσότερο ως κλόουν και θα έκανε καντάδα στη Χιονάτη με πιο κωμικό τρόπο. Ο Ουώλτ Ντίσνεϋ ενθάρρυνε όλο το προσωπικό των στούντιο να συνεισφέρουν στην ιστορία, προσφέροντας πέντε δολάρια για κάθε αστείο: όπως τα αστεία που περιελάμβαναν τις μύτες των νάνων να αναδύονται από το ξύλο του κρεβατιού όταν πρωτογνώρισαν τη Χιονάτη.
Ο Ντίσνεϋ άρχισε να ανησυχεί ότι αυτή η κωμική προσέγγιση θα μείωνε την αξιοπιστία των χαρακτήρων και αισθανόμενος ότι χρειαζόταν περισσότερος χρόνος για την ανάπτυξη της Βασίλισσας, συνέστησε στις 6 Νοεμβρίου να δοθεί προσοχή αποκλειστικά σε «σκηνές όπου μόνο η Χιονάτη, οι Νάνοι, τα πουλιά και τα ζώα εμφανίζονται». Τα ονόματα και οι προσωπικότητες των νάνων, ωστόσο, ήταν ακόμα «ανοικτά για αλλαγές». Μια συνάντηση στις 16 Νοεμβρίου είχε ως αποτέλεσμα τη δημιουργία ενός νέου σχεδιαγράμματος με τον τίτλο «οι Νάνοι ανακαλύπτουν τη Χιονάτη», όπου εμφανίστηκε ο χαρακτήρας του Χαζούλη, ο οποίος τελικά αποδείχθηκε ο πιο επιτυχημένος και δημοφιλής χαρακτήρας των νάνων. Για το υπόλοιπο 1934, ο Ντίσνεϋ ανέπτυξε περισσότερο την ιστορία μόνος του, ευρισκόμενος σε δίλημμα για τα χαρακτηριστικά της Βασίλισσας, για την οποία ένιωσε ότι δεν θα μπορούσε πλέον να είναι «χοντρή» και «τρελή», αλλά «εξαιρετικά όμορφη», μια πιθανότητα η οποία είχε ήδη αναφερθεί σε προηγούμενες συναντήσεις για την ιστορία. Ο Ντίσνεϋ δεν επικεντρώθηκε ξανά στο πρότζεκτ μέχρι το φθινόπωρο του 1935. Πιστεύεται ότι μπορεί να αμφέβαλλε για τις ικανότητές τις δικές του αλλά και των στούντιο να τελειώσουν την ταινία, και ότι το ταξίδι του στην Ευρώπη εκείνο το καλοκαίρι, απεκατέστησε την αυτοπεποίθησή του. Σε αυτό το σημείο, ο Ντίσνεϋ και οι συγγραφείς επικεντρώθηκαν στις σκηνές όπου η Χιονάτη και οι νάνοι συστήνονται στο κοινό αλλά και μεταξύ τους. Ανέθεσε τις πιθανές αποστολές για όλους όσους εργάζονταν στην ταινία σε ένα υπόμνημα στις 25 Νοεμβρίου 1935 και αποφάσισε τις προσωπικότητες των νάνων.
Αρχικά θεωρήθηκε ότι οι νάνοι θα αποτελούσαν τη βασική εστίαση της ιστορίας και αρκετές σκηνές γράφτηκαν για τους επτά χαρακτήρες. Ωστόσο, σε κάποιο σημείο, αποφασίστηκε ότι η κύρια ώθηση της ιστορίας προερχόταν από τη σχέση της Βασίλισσας και της Χιονάτης και για αυτό τον λόγο, αρκετές σκηνές που περιελάμβαναν τους νάνους αφαιρέθηκαν από την ταινία. Η πρώτη, η οποία είχε εικονογραφηθεί πλήρως πριν αφαιρεθεί, έδειχνε τον Σοφό και τον Γκρινιάρη να διαφωνούν για το αν η Χιονάτη θα έπρεπε να μείνει μαζί τους. Μια άλλη, επίσης εικονογραφημένη πλήρως, θα έδειχνε τους νάνους να τρώνε σούπα πολύ βρώμικα και κάνοντας θόρυβο, με τη Χιονάτη να προσπαθεί ανεπιτυχώς να τους διδάξει πώς να τρώνε «σαν κύριοι». Μια μερικώς εικονογραφημένη σκηνή, περιελάμβανε τους νάνους να κάνουν μια συνάντηση, όπου προσπαθούν να σκεφτούν τι δώρο να κάνουν στη Χιονάτη. Αυτό θα το ακολουθούσε μια σκηνή όπου με μεγάλη λεπτομέρεια, με τους νάνους και τα ζώα του δάσους να φτιάχνουν ένα κρεβάτι για την πριγκίπισσα. Αυτό επίσης αφαιρέθηκε, καθώς θεωρήθηκε ότι επιβράδυνε την εξέλιξη της ιστορίας. Οι σκηνές όπου οι νάνοι τρώνε σούπα και της κατασκευής του κρεβατιού εικονογραφήθηκαν από τον Γουόρντ Κίμπολ, ο οποίος είχε αποθαρρυνθεί πλήρως από αυτή την αφαίρεση και ήθελε να εγκαταλείψει τα στούντιο. Ωστόσο, ο Ντίσνεϋ τον έπεισε να μείνει, προάγοντάς τον σε επικεφαλής στην εικονογράφηση του Τζίμινι Κρίκετ στην επόμενη ταινία μεγάλου μήκους, τον Πινόκιο (1940).
Κύπελλο Ελλάδας καλαθοσφαίρισης ανδρών 2009-2010
Το Κύπελλο Ελλάδας καλαθοσφαίρισης ανδρών 2009-2010 ήταν το 35o κατά σειρά Κύπελλο Ελλάδας καλαθοσφαίρισης ανδρών. Ξεκίνησε στις 26 Σεπτεμβρίου 2009 και ολοκληρώθηκε στις 2 Φεβρουαρίου με τον τελικό μεταξύ Ολυμπιακού και Παναθηναϊκού. Κυπελλούχος αναδείχθηκε ο Ολυμπιακός για 8η φορά στην ιστορία του, επικρατώντας του Παναθηναϊκού με 68-64.
Η Χιονάτη και οι Επτά Νάνοι (ταινία, 1937)
Εικονογράφηση
Ο Άρτ Μπάμπιτ, ένας εικονογραφιστής που μπήκε στα στούντιο της Disney το 1932, κάλεσε εφτά από τους συναδέλφους του (που δούλευαν στο ίδιο δωμάτιο με εκείνον) για να πάνε μαζί του σε ένα μάθημα τέχνης, το οποίο είχε στήσει ο ίδιος στο σπίτι του στο Χόλιγουντ Χιλς. Αν και δεν υπήρχε δάσκαλος, ο Μπάμπιτ είχε προσλάβει ένα μοντέλο για να ποζάρει για εκείνον και τους συναδέλφους του καθώς ζωγράφιζαν. Αυτά τα «μαθήματα» ήταν εβδομαδιαία: κάθε εβδομάδα, περισσότεροι εικονογραφιστές θα συμμετείχαν. Μετά από τρεις εβδομάδες, ο Ουώλτ Ντίσνεϋ κάλεσε τον Μπάμπιτ στο γραφείο του και του έκανε προσφορά να του παρέχει προμήθειες, εργασιακό χώρο και τα μοντέλα που χρειαζόταν, αν τα τμήματα αυτά μετακινούνταν στα στούντιο. Ο Μπάμπιτ έτρεξε τα τμήματα για ένα μήνα, μέχρι που ο εικονογραφιστής Χάρντι Γκραμάτκι εισηγήθηκε να καλέσουν τον Ντόναλτ Γκράχαμ, έναν δάσκαλο τέχνης από το Ινστιτούτο Chouinard που δίδαξε το πρώτο του μάθημα στα στούντιο στις 15 Νοεμβρίου 1932 και λίγες εβδομάδες αργότερα, τον ακολούθησε ο Φιλ Ντάικ. Αυτά τα μαθήματα αφορούσαν κυρίως την ανθρώπινη ανατομία και κίνηση, αν και η οδηγία περιελάμβανε αργότερα και ανάλυση της δράσης, ανατομία ζώων και υποκριτική.
Κύπελλο Ελλάδας καλαθοσφαίρισης ανδρών 2009-2010
1η αγωνιστική
Οι αγώνες της πρώτης αγωνιστικής διεξήχθησαν στις 26 και 27 Σεπτεμβρίου.
Η Χιονάτη και οι Επτά Νάνοι (ταινία, 1937)
Εικονογράφηση
Αν και τα μαθήματα αρχικά περιγράφηκαν ως μια «βίαιη μάχη», με τον εκπαιδευτή και τους μαθητές να μην είναι εξοικειωμένοι ο ένας με την τέχνη του άλλου, ο ενθουσιασμός και η ενέργεια και από τις δύο μεριές έκανε τα μαθήματα διεγερτικά και ευεργετικά για όλους όσους συμμετείχαν. Ο Γκράχαμ συχνά προέβαλλε τις ταινίες μικρού μήκους της Disney και, μαζί με τους εικονογραφιστές, σχολίαζαν τις αδυναμίες αλλά και τα δυνατά σημεία αυτών. Για παράδειγμα, ο Γκράχαμ κατέκρινε την εικονογράφηση του Μπάμπιτ για τον Άμπνερ το ποντίκι, στην ταινία μικρού μήκους The Country Cousin, λέγοντας ότι «πήρε μερικές από τις προφανείς κινήσεις ενός μεθυσμένου χωρίς να συντονίσει το υπόλοιπο σώμα», ενώ την επαίνεσε για το ότι διατήρησε το χιούμορ της χωρίς να γίνει «''βρώμικη ή κακή ή χυδαία. Η χώρα των ποντικών πάντα περνάει πολύ όμορφα''».
Κύπελλο Ελλάδας καλαθοσφαίρισης ανδρών 2009-2010
2η αγωνιστική
Οι αγώνες της δεύτερης αγωνιστικής διεξήχθησαν στις 29 Σεπτεμβρίου.
1η αγωνιστική
Οι αγώνες της πρώτης αγωνιστικής διεξήχθησαν στις 7 και 8 Οκτωβρίου.
Η Χιονάτη και οι Επτά Νάνοι (ταινία, 1937)
Εικονογράφηση
Η νέα πολυλειτουργική κάμερα των στούντιο έδωσε την αίσθηση των τριών διαστάσεων σε αρκετές σκηνές και χρησιμοποιήθηκε επίσης για να δώσει το περιστρεφόμενο εφέ στη σκηνή όπου η Βασίλισσα μεταμορφώνεται σε μάγισσα.
Κύπελλο Ελλάδας καλαθοσφαίρισης ανδρών 2009-2010
2η αγωνιστική
Οι αγώνες της δεύτερης αγωνιστικής διεξήχθησαν στις 11 Οκτωβρίου.
3η αγωνιστική
Οι αγώνες της τρίτης αγωνιστικής διεξήχθησαν στις 14 Οκτωβρίου.
Η Χιονάτη και οι Επτά Νάνοι (ταινία, 1937)
Μουσική
Τα τραγούδια της ταινίας συνέθεσαν οι Φρανκ Τσόρτσιλ και Λάρι Μόρεϊ. Ο Πολ Σμιθ και ο Λι Χαρλάιν συνέθεσαν τη μουσική επένδυση. Γνωστά τραγούδια από το έργο περιλαμβάνουν τα «Heigh-Ho», «Some Day My Prince Will Come» και «Whistle While You Work». Καθώς η Disney δεν είχε τη δική της δισκογραφική εταιρεία εκείνη την περίοδο, τα δικαιώματα έκδοσης για τη μουσική και τα τραγούδια χορηγήθηκαν μέσω της εταιρίας Bourne Co. Music Publishers, η οποία και συνεχίζει να τα κατέχει μέχρι σήμερα. Στα μετέπειτα χρόνια, τα στούντιο κατάφεραν να αποκτήσουν πίσω τα δικαιώματα της μουσικής για αρκετές άλλες ταινίες τους, αλλά όχι για τη Χιονάτη και οι Επτά Νάνοι.
2756 Ντζανγκάρ
Ο Ντζανγκάρ (Dzhangar) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1974 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του ομώνυμου εθνικού έπους των Καλμούχων.
Κύπελλο Ελλάδας καλαθοσφαίρισης ανδρών 2009-2010
Προημιτελικοί
Οι αγώνες της προημιτελικής φάσης διεξήχθησαν στις 18 και 25 Νοεμβρίου
Η Χιονάτη και οι Επτά Νάνοι (ταινία, 1937)
Κινηματογραφικές επιρροές
Εκείνη την περίοδο, ο Ντίσνεϋ ενθάρρυνε το προσωπικό να δει μια ποικιλία ταινιών. Αυτές οι ταινίες κυμαίνονταν από την επικρατούσα τάση, όπως η ταινία Ρωμαίος και Ιουλιέτα (1936) — στην οποία η Disney έκανε απευθείας αναφορά κατά τη σκηνή όπου η Χιονάτη είναι ξαπλωμένη μέσα στο γυάλινο φέρετρο της— μέχρι πιο σκοτεινές ταινίες, συμπεριλαμβανομένων και βουβών ταινιών από την Ευρώπη. Η Χιονάτη και οι Επτά Νάνοι, καθώς και οι επόμενες δύο ταινίες της Disney, επηρεάστηκαν επίσης από Γερμανικές εξπρεσιονιστικές ταινίες όπως οι Νοσφεράτου, μια συμφωνία τρόμου (1922) και Το Εργαστήριο του Δρ. Καλιγκάρι (1919), τις οποίες πρότεινε ο Ντίσνεϋ στο προσωπικό του. Αυτή η επιρροή είναι ιδιαίτερα εμφανής στις σκηνές όπου η Χιονάτη το σκάει μέσα στο δάσος, όπου η Βασίλισσα μεταμορφώνεται σε Μάγισσα. Η δεύτερη σκηνή εμπνεύστηκε επίσης από την ταινία Δρ. Τζέκιλ και Μίστερ Χάιντ (1931), στην οποία ο Ντίσνεϋ έκανε ειδική αναφορά κατά τις συναντήσεις για την ιστορία.
2756 Ντζανγκάρ
Φυσικά χαρακτηριστικά
Τα κυρίως φυσικά χαρακτηριστικά του Ντζανγκάρ είναι άγνωστα.
Κύπελλο Ελλάδας καλαθοσφαίρισης ανδρών 2009-2010
Ημιτελικοί
Οι πρώτοι αγώνες της ημιτελικής φάσης διεξήχθησαν στις 23 Δεκεμβρίου 2009 και οι επαναληπτικοί στις 20 Ιανουαρίου 2010
Εξωτερικοί σύνδεσμοι
2010 Κατηγορία:Καλαθοσφαίριση το 2009 Κατηγορία:Καλαθοσφαίριση το 2010
Ο ειρηνοποιός
Ο ειρηνοποιός (Αγγλικά: Love and Death) είναι μια κωμωδία του 1975 σε σενάριο και σκηνοθεσία του Γούντι Άλεν. Πρόκειται για μια σάτιρα της ρωσικής λογοτεχνίας με πρωταγωνιστές τον ίδιο τον Άλεν και την Ντάιαν Κίτον ως Μπόρις και Σόνια. Ο Μπόρις και η Σόνια είναι δύο Ρώσοι που ζουν στη ναπολεόντειο εποχή και κάνουν μεταξύ τους φιλοσοφικές συζητήσεις-παρωδία. Ο Άλεν θεωρούσε τον Ειρηνοποιό την πιο αστεία ταινιά που είχε γυρίσει μέχρι τότε.
Πλοκή
Όταν ο Ναπολέων (Τζέιμ Τόλκαν) εισβάλλει στην Αυστριακή Αυτοκρατορία κατά τη διάρκεια των Ναπολεόντειων Πόλεμων, ο Μπόρις Γκρουσένκο (Γούντι Άλεν), ένας δειλός και ειρηνιστής λόγιος, αναγκάζεται να καταταγεί στον ρωσικό στρατό. Απελπισμένος και απογοητευμένος μαθαίνοντας ότι η μακρινή του εξαδέλφη Σόνια (Ντάιαν Κίτον), πρόκειται να παντρευτεί έναν έμπορο ρέγγας, γίνεται ήρωας πολέμου κατά λάθος. Ο Μπόρις επιστρέφει και νυμφεύεται την πρόσφατα χήρα, η οποία δεν θέλει αυτόν τον γάμο, αλλά τον δέχεται για να κάνει τον Μπόρις ευτυχισμένο για μια νύχτα, όταν νομίζει ότι εκείνος θα σκοτωθεί σε μονομαχία. Προς έκπληξη και απογοήτευσή της, ο Μπόρις γλιτώνει από τη μονομαχία. Ο γάμος τους έχει πολλές φιλοσοφικές συζητήσεις αλλά καθόλου χρήματα. Η κοινή τους ζωή διακόπτεται, όταν ο Ναπολέων εισβάλλει στη Ρωσική Αυτοκρατορία. Ο Μπόρις θέλει να φύγουν, αλλά η Σόνια, γεμάτη θυμό που η εισβολή δεν θα τους αφήσει να κάνουν οικογένεια εκείνη τη χρονιά, σκέφτεται ένα σχέδιο για να δολοφονήσουν τον Ναπολέοντα στο αρχηγείο του, στη Μόσχα. Ο Μπόρις και η Σόνια συζητούν το σχέδιο και τις φιλοσοφικές του προεκτάσεις και ο Μπόρις συναινεί διστακτικά. Μετά την αποτυχία τους να δολοφονήσουν τον Ναπολέοντα (ο οποίος έχει δολοφονηθεί ήδη), η Σόνια διαφεύγει τη σύλληψη, ενώ ο Μπόρις εκτελείται, παρόλο που στη φυλακή του είχαν ανακοινώσει ότι θα του δοθεί χάρη. Το φάντασμα του Μπόρις αποχειρετά τη Σόνια και το κοινό και, στη συνέχεια, φεύγει χορεύοντας με τον Θάνατο.
Παραγωγή
Ο Γούντι Άλεν γύρισε την ταινία στη Γαλλία και την Ουγγαρία, αντιμετωπίζοντας κακοκαιρία, κατεστραμμένο φιλμ, τροφική δηλητηρίαση, τραυματισμούς και προβλήματα επικοινωνίας. Μετά από αυτό, ορκίστηκε να μην ξαναγυρίσει ταινία εκτός Ηνωμένων Πολιτειών. Παρ' όλα αυτά, από το 1996 με την ταινία Όλοι λένε σ' αγαπώ, ο Άλεν τελικά γύρισε αρκετές ταινίες στο εξωτερικό.
Τεχνική
Γυρισμένη μεταξύ των ταινιών του Άλεν Ο υπναράς (1973) και Ο νευρικός εραστής (1977), η ταινία Ο ειρηνοποιός αποτελεί την καλλιτεχνική μετάβαση μεταξύ των δύο. Ο Άλεν αποτίει φόρο τιμής στο χιούμορ των Αδελφών Μαρξ, του Μπομπ Χόουπ και του Τσάρλι Τσάπλιν σε όλη την ταινία.
Οι διάλογοι και το σενάριο αποτελούν παρωδία της ρωσικής λογοτεχνίας, ιδίως του Ντοστογιέφσκι και του Τολστόι, όπως των έργων Αδελφοί Καραμάζοφ, Έγκλημα και τιμωρία, Ο παίκτης, Ο ηλίθιος και Πόλεμος και ειρήνη. Χαρακτηρισστικό δείγμα είναι ένας διάλογος ανάμεσα στον Μπόρις και τον πατέρα του, που αποτελείται (σχεδόν) αποκλειστικά από τίτλους έργων του Ντοστογιέφσκι.
Η χρήση έργων του Σεργκέι Προκόφιεφ στο σάουντρακ προσθέτει ρωσικό στιλ στην ταινία. Η "Τρόικα" του Προκόφιεφ από τη σουίτα Υπολοχαγός Κιγιέ ακούγεται τόσο στους τίτλους αρχής και τέλους όσο και σε ενδιάμεσα σημεία. Ακούγονται επίσης η καντάτα Αλέξανδρος Νιέφσκι και το εμβατήριο από την όπερα Έρωτας για τα τρία πορτοκάλια.
2756 Ντζανγκάρ
Εξωτερικοί σύνδεσμοι-πηγές
Ντζανγκαρ
Ο ειρηνοποιός
Τεχνική
Αν και κάποια αστεία της ταινίας είναι ευκολονόητα, κάποια άλλα χρειάζονται γνώσεις κλασικής λογοτεχνίας ή ευρωπαϊκού κινηματογράφου για να γίνουν κατανοητά από τους θεατές. Για παράδειγμα το τελευταίο πλάνο της Ντάιαν Κίτον αποτελεί αναφορά στην ταινία Περσόνα του Ίνγκμαρ Μπέργκμαν, η σκηνή με τα πέτρινα λιοντάρια είναι παρωδία του Θωρηκτού Ποτέμκιν του Σεργκέι Αϊζενστάιν, ενώ η μάχη των Ρώσων ενάντια στον στρατό του Ναπολέοντα θυμίζει έντονα μια άλλη σκηνή της ίδιας τιανίας. Τέλος, γίνονται συχνές αναφορές στην ταινία του Μπέργκμαν Η έβδομη σφραγίδα.
Υποδοχή
Η ταινία έβγαλε πάνω από 20 εκατομμύρια δολάρια στη Βόρεια Αμερική και έγινε έτσι η 18η πιο επιτυχημένη εμπορικά ταινία του 1975 στην περιοχή.
Στο Rotten Tomatoes, όλες οι κριτικές (21 στο σύνολό τους) θεωρούν την ταινία "φρέσκια" με μέσο όρο βαθμολογίας 8.13/10.
Στο 25ο Διεθνές Φεστιβάλ Κινηματογράφου Βερολίνου το 1975, η ταινία απέσπασε Αργυρή Άρκτο.
Το Σεπτέμβριο του 2008, σε μια δημοσκόπηση του περιοδικού Empire, η ταινία ψηφίστηκε ως η 301η καλύτερη ταινία στις 500. Τον Οκτώβριο του 2013, ψηφίστηκε από τους αναγνώστες της εφημερίδας Guardian ως η έβδομη καλύτερη ταινία σε σκηνοθεσία του Γούντι Άλεν.
Εξωτερικοί σύνδεσμοι
Κατηγορία:Ταινίες παραγωγής United Artists Κατηγορία:Ταινίες σε σενάριο Γούντι Άλεν Κατηγορία:Ταινίες γυρισμένες στην Ουγγαρία Κατηγορία:Ταινίες γυρισμένες στη Γαλλία Κατηγορία:Ταινίες τοποθετημένες στη Ρωσία Κατηγορία:Ταινίες σε σκηνοθεσία Γούντι Άλεν Κατηγορία:Ταινίες του 1975
Η Χιονάτη και οι Επτά Νάνοι (ταινία, 1937)
Πρώτη κινηματογραφική κυκλοφορία
Η Χιονάτη και οι Επτά Νάνοι έκαναν πρεμιέρα στο θέατρο Carthay Circle στις 21 Δεκεμβρίου 1937 μπροστά σε ένα ενθουσιασμένο κοινό, πολλοί από τους οποίους ήταν αυτοί που αμφισβήτησαν την ταινία και την είχαν ονομάσει αρχικά ως «Η τρέλα του Ντίσνεϋ». Όταν ολοκληρώθηκε η προβολή, το κοινό χειροκρότησε την ταινία όρθιο κοινό το οποίο περιελάμβανε τις Τζούντι Γκάρλαντ και Μαρλέν Ντίτριχ. Έξι μέρες αργότερα, ο Ουώλτ Ντίσνεϋ και οι Επτά Νάνοι εμφανίστηκαν στο εξώφυλλο του περιοδικού Time. Η εφημερίδα New York Times έγραψε: «''Σε ευχαριστούμε πάρα πολύ κ. Ντίσνεϋ» και το περιοδικό Variety: «η ψευδαίσθηση είναι [τόσο] τέλεια, το ρομάντζο και η φαντασία τόσο τρυφερά, ορισμένα σημεία τόσο συναισθηματικά όταν η υποκριτική των χαρακτήρων κτυπάει ένα συγκρίσιμο βάθος με αυτό της ειλικρίνειας των ανθρώπων, που η ταινία προσεγγίζει πραγματικό μεγαλείο''».
Έπειτα από επιτυχημένες αποκλειστικές προβολές στο Radio City Music Hall στη Νέα Υόρκη και ένα θέατρο στο Μαϊάμι τον Ιανουάριο του 1938, η RKO Pictures έβγαλε την ταινία σε ευρεία κυκλοφορία στις 4 Φεβρουαρίου 1938. Έγινε τεράστια επιτυχία στο Box office, με έσοδα τέσσερις φορές περισσότερα από οποιαδήποτε άλλη ταινία που κυκλοφόρησε εκείνη τη χρονιά. Στην πρώτη κυκλοφορία της, η Χιονάτη και οι Επτά Νάνοι έκανε έσοδα $3.5 εκατομμύρια στις Ηνωμένες Πολιτείες και στον Καναδά, και μέχρι τον Μάιο του 1939, τα συνολικά παγκόσμια έσοδά της έφτασαν τα $6.5 εκατομμύρια, κάνοντάς την την πιο επιτυχημένη ταινία όλων των εποχών, εκτοπίζοντας την ταινία Ο τρελός τραγουδιστής (1928) του Αλ Τζόλσον (η Χιονάτη και οι Επτά Νάνοι εκτοπίστηκε σύντομα από την ταινία Όσα Παίρνει ο Άνεμος το 1940). Μέχρι το τέλος της πρώτης της κυκλοφορίας, η Χιονάτη και οι Επτά Νάνοι είχαν έσοδα παγκοσμίως $7,846,000. Αυτό έφερε κέρδη στην RKO Pictures, που άγγιξαν τα $380,000.